projecte-aina/catalan_government_crawling huggingface dataset:
El Decret 118/2014, de 5 d'agost, sobre la contractació i prestació dels serveis sanitaris amb càrrec al Servei Català de la Salut (DOGC núm. 6681, de 7.8.2014) ha derogat el Decret 170/2010, de 16 de novembre, de regulació del sistema de pagament de serveis sanitaris en l'àmbit del Servei Català de la Salut (DOGC núm. 5764, de 26.11.2010), llevat dels articles 3 i 5, en tot el que fa referència a la regulació del sistema de pagament de l'assistència psiquiàtrica i en salut mental.
L'article 5 del Decret 170/2010, de 16 de novembre, de regulació del sistema de pagament de serveis sanitaris en l'àmbit del Servei Català de la Salut (DOGC núm. 5764, de 26.11.2010) estableix que, mitjançant una ordre de la persona titular del departament competent en matèria de salut, a proposta del Consell de Direcció del Servei Català de la Salut, s'han de determinar els preus unitaris corresponents a l'atenció psiquiàtrica i de salut mental.
D'acord amb això, s'ha d'aprovar el preu unitari per a cada tipologia d'hospitalització i el preu unitari de cada una de les categories de casos considerats com a procediments específics.
Per això, a proposta del Consell de Direcció del Servei Català de la Salut, i d'acord amb l'article 10.j) de la Llei 15/1990, de 9 de juliol, d'ordenació sanitària de Catalunya,
Els preus unitaris per al 2015 pel que fa a l'atenció psiquiàtrica i de salut mental són els establerts en l'annex d'aquesta Ordre.
L'any 2015, les tarifes dels contractes administratius adjudicats pel Servei Català de la Salut per a la prestació dels serveis d'hospitalització i rehabilitació d'atenció psiquiàtrica i salut mental que eren d'aplicació a 31 de desembre de 2014 s'han d'actualitzar en el mateix percentatge de variació existent entre els preus unitaris vigents a 31 de desembre de 2014 i els preus unitaris aprovats en aquesta Ordre.
L'aplicació dels preus unitaris i valors establerts en aquesta Ordre per al període entre l'1 de gener de 2015 i el 30 d'abril de 2015 es retrotrau a l'1 de gener de 2015.
L'actualització de tarifes a què fa referència la disposició addicional única és d'aplicació a partir de la data en què, d'acord amb la normativa vigent i els contractes subscrits, sigui aplicable la revisió de preus.
Trastorn mental greu d'alta dependència psiquiàtrica (ADP)
Trastorn mental greu, en pacients en procés d'estudi
Procés de rehabilitació i reinserció dels pacients a la comunitat
Serveis especialitzats per a l'atenció a persones amb retard mental i trastorns de conducta greus
Tarifes d'hospitalització parcial:
Tarifa dels serveis de rehabilitació infantil i juvenil
El director o directora del Servei Català de la Salut, d'acord amb el que estableix l'article 17.1.e) de la Llei 15/1990, de 9 de juliol, d'ordenació sanitària de Catalunya, podrà dictar les instruccions que calguin per fer efectives les previsions d'aquest Decret.
Així mateix, es faculta el director o directora del Servei Català de la Salut per determinar, mitjançant una resolució, els procediments de facturació corresponents als sistemes de pagament que regula aquest Decret.
Mentre no s'aprovin els preus unitaris d'acord amb les previsions del present Decret, les entitats proveïdores han de continuar facturant els seus serveis de conformitat amb el que preveuen el Decret 179/1997, de 22 de juliol, pel qual s'estableixen les modalitats de pagament que regeixen la contractació de serveis sanitaris en l'àmbit del Servei Català de la Salut, i les normes dictades en el seu desplegament, sens perjudici de les regularitzacions que siguin oportunes.
El Consell de Direcció del Servei Català de la Salut ha de determinar anualment els percentatges màxims i mínims aplicables a la contraprestació econòmica de les entitats proveïdores amb les quals, de conformitat amb la disposició addicional primera del Decret 66/2010, de 25 de maig, pel qual es regula l'establiment dels convenis i contractes de gestió de serveis assistencials en l'àmbit del Servei Català de la Salut, s'hagi establert el compromís d'adoptar mesures per millorar la gestió de les prestacions sanitàries que prescriuen, compartint el risc d'assolir un nivell de despesa determinat.
Anualment, per ordre de la persona titular del departament competent en matèria de salut, s'ha de publicar la càpita bàsica de Catalunya.
Per resolució de la persona titular del departament competent en matèria de salut, a proposta del Consell de Direcció del Servei Català de la Salut, s'han de determinar anualment els factors correctors, els preus unitaris per a la contraprestació dels procediments d'alta complexitat i les quantitats en contraprestació de l'execució de programes d'interès del departament competent en matèria de salut que corresponguin a cada territori.
9.1 Per ordre de la persona titular del departament competent en matèria de salut, a proposta del Consell de Direcció del Servei Català de la Salut, es determinaran anualment:
Els preus unitaris d'hospitalització.
La contraprestació màxima dels PADES i la contraprestació mínima i màxima segons el tipus d'UFISS.
Els preus unitaris de consulta d'avaluació i seguiment i de cada tipus d'avaluació multidisciplinària.
9.2 Per resolució de la persona titular del departament competent en matèria de salut, a proposta del Consell de Direcció del Servei Català de la Salut, s'ha de determinar anualment la relació dels serveis, dispositius o programes específics d'interès especial per a aquest departament.
8.1 Per a cada un dels àmbits que estableix l'article 7 s'estableixen els paràmetres de contraprestació específics següents:
a) Hospitalització: el paràmetre és constituït per l'estada, en cadascuna de les diferents modalitats d'hospitalització.
L'activitat de llarga estada i hospital de dia és finançada pel departament competent en matèria de salut i pel departament competent en matèria de serveis socials, i corresponen a aquest últim la regulació i el pagament del denominat mòdul de suport social.
En l'àmbit sanitari, s'ha d'establir un preu unitari per a cada subtipus d'activitat, que es pot modular, si s'escau, en funció de les patologies ateses.
En el cas de l'activitat de llarga estada, en funció del grau de dependència, de les patologies i de la complexitat terapèutica, s'estableixen tres factors moduladors de complexitat, que per resolució de la persona titular del departament competent en matèria de salut s'han d'assignar anualment als diferents centres.
El mòdul de suport social ha de ser el mateix, amb independència del factor modulador de complexitat assignat.
b) Activitat dels equips de suport a l'atenció primària i als centres hospitalaris: el pagament és estructural i en aquesta modalitat s'inclouen els programes d'atenció domiciliària (PADES) i les unitats funcionals interdisciplinàries sociosanitàries (UFISS).
PADES: s'estableix una contraprestació màxima anual en funció del nombre de professionals i de la zona geogràfica d'influència i d'actuació de l'equip.
UFISS: s'estableix una contraprestació mínima i màxima per a cada tipus d'UFISS (geriàtrica, de cures pal·liatives, mixta i de valoració del deteriorament cognitiu i trastorns de la conducta) en funció del nombre de professionals, del centre on està ubicada, de l'activitat duta a terme i del temps de dedicació.
c) Activitat d'avaluació integral ambulatòria en geriatria, cures pal·liatives i trastorns cognitius: en la consulta d'avaluació i seguiment, el paràmetre és constituït per la visita, i en l'avaluació multidisciplinària, el paràmetre és el procés.
S'estableix un preu unitari per a la consulta d'avaluació i seguiment i un preu unitari per a cada tipus d'avaluació multidisciplinària (geriàtrica, de cures pal·liatives o de trastorns cognitius).
8.2 El sistema de pagament dels serveis d'internament (llarga estada i mitjana estada) ha d'incloure un pagament variable, d'un import màxim del 3% de la contraprestació econòmica, en funció del compliment de les actuacions en relació amb el Pla de salut de Catalunya, els sistemes d'informació i els programes específics.
El sistema de pagament de l'atenció sociosanitària incorpora, amb caràcter general, els àmbits següents:
a) Hospitalització: comprèn el conjunt d'activitats i procediments a persones pacients ateses en règim d'internament, ja sigui total o parcial, incloses l'hospitalització de llarga i mitjana estada i l'hospitalització a domicili.
b) Activitats dels programes d'atenció domiciliària (PADES) i les unitats funcionals interdisciplinàries sociosanitàries (UFISS), la prestació de les quals es porta a terme a través de dispositius específics, amb independència de la seva complexitat i de la necessitat d'internament de la persona pacient.
c) Activitats d'avaluació integral ambulatòria en geriatria, cures pal·liatives i trastorns cognitius: comprèn la consulta d'avaluació i seguiment del pacient i l'avaluació multidisciplinària portada a terme per equips especialitzats per donar suport tant a la persona pacient com al seu entorn.
d) Serveis, dispositius i programes específics de reconeguda necessitat i/o activitats que calgui implementar derivades del Pla de salut de Catalunya i de la resta de criteris de política sanitària.
6.1 La contraprestació econòmica de l'atenció primària és la suma de:
a) La quantitat corresponent als costos de funcionament de l'equip d'atenció primària, determinada en funció de la població assignada a cada equip d'atenció primària, segons les dades del Registre central de persones assegurades.
El resultat obtingut sobre la base de la població s'ha de ponderar d'acord amb variables demogràfiques, de dispersió i d'atenció continuada.
La població assignada, ponderada d'acord amb les variables esmentades, determina la plantilla de professionals necessària.
b) La quantitat corresponent a producte intermedi, determinada en funció de la població assignada a cada equip d'atenció primària, ponderada per trams d'edat (menys de 64 anys i més de 64 anys) i la població flotant que atén cada equip.
c) La quantitat corresponent a tires reactives, determinada en funció de la població de més de 14 anys assignada a cada equip d'atenció primària.
d) La quantitat en contraprestació de l'execució de serveis, dispositius i programes específics de reconeguda necessitat i/o activitats que calgui implementar derivades del Pla de salut de Catalunya i de la resta de criteris de política sanitària.
6.2 Per resolució de la persona titular del departament competent en matèria de salut s'han de determinar les variables a què fan referència els apartats a), b) i c) del número 1, i la relació dels serveis, dispositius o programes específics a què fa referència l'apartat d) del número 1.
Als efectes del que estableixen els epígrafs b) i c) de l'article 3.1, els hospitals, atenent el seu nivell de complexitat estructural, es classifiquen en els grups següents:
a) Grup 1: hospitals generals bàsics aïllats i hospitals complementaris.
b) Grup 2: hospitals generals bàsics.
c) Grup 3: hospitals de referència.
2.1 El sistema de pagament de l'assistència hospitalària i especialitzada incorpora, amb caràcter general, els àmbits següents:
a) Hospitalització: comprèn el conjunt d'activitats i procediments que es realitzen els i les pacients atesos en règim d'internament, així com els procediments de cirurgia major ambulatòria.
b) Consulta externa i serveis d'atenció primària especialitzada en salut mental: comprèn l'atenció dels i les pacients en règim ambulatori constituïda per la primera visita, les visites successives i les proves diagnòstiques i terapèutiques que es duguin a terme durant aquest procés assistencial.
c) Urgències: comprèn l'atenció dels i les pacients que accedeixen al centre per iniciativa pròpia o d'altres instàncies, utilitzant el circuit alternatiu a la programació, com a conseqüència de la necessitat objectiva o subjectiva d'atenció immediata, amb independència que la destinació final del pacient comporti o no l'ingrés en el mateix centre.
d) Tècniques, tractaments i procediments específics: comprèn el conjunt d'activitats individualitzades no previstes en els apartats anteriors la prestació de les quals es porta a terme a través de dispositius específics, amb independència de la seva complexitat i de la necessitat d'internament del pacient.
S'hi inclouen els serveis de cirurgia menor ambulatòria, hospital de dia, serveis específics i tractaments i proves diagnòstiques d'alta complexitat que requereixen dispositius específics per a la seva prestació i altres serveis de característiques similars.
2.2 El sistema de pagament de l'assistència hospitalària i especialitzada, quan sigui necessari i a banda dels àmbits a què es refereix l'apartat anterior, incorporarà les prestacions específiques següents:
a) Serveis, dispositius i programes específics de reconeguda necessitat.
b) Activitats que calgui implementar derivades del Pla de salut de Catalunya i de la resta de criteris de política sanitària.
2.3 Les prestacions específiques a què fa referència l'apartat anterior es determinen per una resolució de la persona titular del departament competent en matèria de salut, a proposta del Consell de Direcció del Servei Català de la Salut.
L'article 8.2 del Decret 169/1996, de 23 de maig, pel qual es regula l'establiment dels convenis i els contractes de gestió de serveis sanitaris en l'àmbit del Servei Català de la Salut (DOGC núm. 2211, de 29.5.1996), disposa que s'han d'establir per ordre del conseller de Sanitat i Seguretat Social, dictada a proposta del Consell de Direcció del Servei Català de la Salut, les tarifes que han de regir la prestació dels diferents serveis.
L'article 8 del Decret 179/1997, de 22 de juliol, pel qual s'estableixen les modalitats de pagament que regeixen la contractació de serveis sanitaris en l'àmbit del Servei Català de la Salut (DOGC núm. 2445, de 31.7.1997), disposa que el sistema de pagament dels contractes de gestió dels serveis i activitats complementàries que contracti el Servei Català de la Salut serà determinat per a l'establiment d'una tarifa màxima en els plecs de clàusules administratives particulars que regeixin la seva contractació i que el preu de contractació serà el que resulti de cadascuna de les adjudicacions.
D'altra banda, els plecs de clàusules administratives particulars dels serveis de rehabilitació funcional ambulatòria i domiciliària adjudicats l'any 1999 estableixen que, en cas de pròrroga, la contraprestació econòmica es podrà actualitzar en el mateix percentatge en què s'incrementi la tarifa màxima establerta per ordre del conseller de Sanitat i Seguretat Social.
Es fixen per a l'any 2000 les tarifes màximes per als serveis de rehabilitació funcional ambulatòria i domiciliària que siguin convinguts o contractats pel Servei Català de la Salut, en la forma i la quantia determinades a l'annex d'aquesta Ordre.
—1 Les tarifes màximes fixades a l'annex d'aquesta Ordre són aplicables des de l'1 de gener de 2000.
Barcelona, 4 de setembre de 2000
—1 Serveis de rehabilitació funcional ambulatòria extrahospitalària
B) Tipificació del tractament i tarifa a aplicar als serveis de rehabilitació funcional ambulatòria extrahospitalària:
artròsics de l'extremitat superior
artròsics de l'extremitat inferior
Malalties vasculars i limfàtiques
C) Temps mínim de treball del personal sanitari per sessió, en funció del tipus de tractament pels serveis de rehabilitació funcional ambulatòria extrahospitalària:
A: 30 minuts per sessió individual.
B, C, D i E: 12 minuts per sessió individual i de 30 a 60 minuts per sessió de grup.
F: 60 minuts per sessió de grup.
—2 Serveis de rehabilitació domiciliària
B) Les tarifes 4 i 6 són aplicables en l'àmbit urbà i les tarifes 5 i 7 són aplicables en l'àmbit no urbà.
C) Circumstàncies a tenir en compte en l'aplicació de les tarifes de serveis de rehabilitació domiciliària:
Les característiques geogràfiques i demogràfiques de l'àmbit de prestació del servei, la dispersió de la població, la distància entre nuclis, el nombre d'habitants i l'estructura per edats.
La dotació i la concentració de recursos per a la prestació de serveis de rehabilitació i la distància mitjana del domicili als centres.
La disposició de la xarxa viària, les facilitats per al desplaçament entre diferents nuclis i la dotació i les característiques dels transports públics.
L'article 8.2 del Decret 169/1996, de 23 de maig, pel qual es regula l'establiment dels convenis i els contractes de gestió de serveis sanitaris en l'àmbit del Servei Català de la Salut (DOGC núm. 2211, de 29.5.1996), disposa que s'han d'establir per ordre del conseller de Sanitat i Seguretat Social, dictada a proposta del Consell de Direcció del Servei Català de la Salut, les tarifes que han de regir la prestació dels diferents serveis.
L'article 8 del Decret 179/1997, de 22 de juliol, pel qual s'estableixen les modalitats de pagament que regeixen la contractació de serveis sanitaris en l'àmbit del Servei Català de la Salut (DOGC núm. 2445, de 31.7.1997), disposa que el sistema de pagament dels contractes de gestió dels serveis i activitats complementàries que contracti el Servei Català de la Salut serà determinat per a l'establiment d'una tarifa màxima en els plecs de clàusules administratives particulars que regeixin la seva contractació i que el preu de contractació serà el que resulti de cadascuna de les adjudicacions.
D'altra banda, el plec de clàusules administratives particulars del servei de transport sanitari adjudicat l'any 2000 estableix que, en cas de pròrroga, la contraprestació econòmica es podrà actualitzar en el mateix percentatge en què s'incrementi la tarifa màxima establerta per ordre del conseller de Sanitat i Seguretat Social.
Es fixen les tarifes màximes pel servei de transport sanitari que sigui convingut o contractat pel Servei Català de la Salut, en la forma i la quantia determinades a continuació:
Tarifes per a les zones geogràfiques definides com a zones aïllades i/o de difícil accés:
Tarifes per a les zones geogràfiques definides com a zones no aïllades:
Els preus dels contractes de transport sanitari adjudicats el 9 de maig de 2000 s'incrementaran un 3%, que correspon a l'increment de les tarifes fixades a l'article únic d'aquesta Ordre.
Les tarifes màximes fixades en aquesta Ordre, així com l'increment a què fa referència la disposició addicional, són aplicables des de l'1 de setembre de 2001.
Per tal de poder implementar les previsions d'aquest Decret, els convenis o contractes subscrits pel Servei Català de la Salut per a la prestació d'assistència sanitària, així com les autoritzacions administratives atorgades amb aquesta finalitat que fineixen a partir del dia 31 de desembre de 1995, es prorroguen fins que se subscriguin els nous convenis o contractes d'acord amb el procediment establert en el mateix Decret.
En tot cas aquesta pròrroga s'estableix com a màxim fins al 31 de desembre de 1998.
Així mateix s'actualitzaran, si escau, les corresponents clàusules addicionals en les quals es regula l'activitat, fins a la data de vigència dels convenis o contractes que s'han prorrogat.
Per tal de poder implementar les previsions d'aquest Decret, els convenis o contractes subscrits pel Servei Català de la Salut per a la prestació d'assistència sanitària, així com les autoritzacions administratives atorgades amb aquesta finalitat, que fineixin a partir del dia 31 de desembre de 1995, podran ser prorrogats fins al 31 de desembre de 1996.
Així mateix, s'actualitzaran les corresponents clàusules addicionals en les quals es regula l'activitat fins a aquesta data, si s'escau.
Atesa la necessitat d'establir una percepció mínima aplicable en els funiculars de servei públic existents a Catalunya els viatgers que siguin sorpresos sense bitllet, per tal d'evitar els abusos que es produeixin en aquest sentit;
Vist el que estableixen els articles 95 i 96 del Reglament per a l'execució de la Llei de Política de Ferrocarrils;
Ateses les competències assumides per la Generalitat de Catalunya en virtut de l'article 9.15 de l'Estatut de Catalunya,
Article primer.- Fixar en 500 pessetes la percepció mínima a cobrar en els funiculars de servei públic existents a Catalunya als viatgers que siguin sorpresos sense bitllet.
Article segon.- Autoritzar els funiculars de servei públic existents a Catalunya perquè modifiquin la quantia que figura en les seves tarifes actualment vigents pel concepte al qual fa referència la present disposició, basant-se en el que estableix l'article anterior.
El Decret 48/1994, de 8 de febrer, atribueix a Ferrocarrils de la Generalitat de Catalunya les facultats d'instrucció dels expedients sancionadors per infraccions de les persones usuàries que siguin incoats en els termes que preveu l'article 293 del Reglament de la llei d'ordenació dels transports terrestres, aprovat pel Reial decret 1211/1990, de 28 de setembre, en les línies l'explotació de les quals té encomanades.
L'article 292 de l'esmentat reglament de la Llei d'ordenació dels transports terrestres estableix les prohibicions d'entrada i trànsit de persones i vehicles per les vies fèrries.
L'experiència positiva en l'exercici de la facultat instructora per part de Ferrocarrils de la Generalitat de Catalunya i la conveniència de reforçar les facultats d'inspecció dels serveis que té encomanats, fa que es consideri oportú ampliar les facultats instructores de Ferrocarrils de la Generalitat de Catalunya als expedients sancionadors incoats en els termes previstos en l'article 292 de l'esmentat reglament, per incidir també en el funcionament regular dels serveis.
Es modifica l'article 1.1 del Decret 48/1994, de 8 de febrer, sobre atribució de competències relatives al règim sancionador en matèria de transport ferroviari, que queda redactat de la manera següent:
"1.1 S'atribueixen a Ferrocarrils de la Generalitat de Catalunya les facultats d'instrucció dels expedients sancionadors per infraccions de les persones usuàries que siguin incoats en els termes previstos als articles 292 i 293 del Reglament de la Llei d'ordenació dels transports terrestres, aprovat pel Reial decret 1211/90, de 28 de setembre, en les línies l'explotació de les quals té encomanades."
Es faculta la persona titular del Departament de Política Territorial i Obres Públiques per dictar les disposicions que calgui per al desplegament i l'aplicació del present Decret.
El present Decret entrarà en vigor el dia següent a la seva publicació al Diari Oficial de la Generalitat de Catalunya..
Projecte d'ordre per la qual es fixen les instruccions generals per la redacció, l'aprovació i la revisió dels plans tècnics de gestió i millora forestal
DICTAMEN 93/1993, d'1 de juliol.
Projecte d'ordre pel qual es fixen les instruccions generals per a la reordenació, l'aprovació i la revisió dels plans tècnics de gestió i millora forestal a aplicar en els terrenys forestals de propietat privada de Catalunya